b"\n_START_ARTICLE_\nTorpedinis kateris\n_START_PARAGRAPH_\nTorpedinis kateris (rus. \xd1\x82\xd0\xbe\xd1\x80\xd0\xbf\xd0\xb5\xd0\xb4\xd0\xbd\xd1\x8b\xd0\xb9 \xd0\xba\xd0\xb0\xd1\x82\xd0\xb5\xd1\x80; angl. motor torpedo boat)\xc2\xa0\xe2\x80\x93 greitaeigis ma\xc5\xbeas kovinis laivas, kurio pagrindinis ginklas yra torpedos.\n_START_SECTION_\nPavadinimai\n_START_PARAGRAPH_\nD. Britanijos ir Brit\xc5\xb3 Sandraugos bei JAV kariniuose j\xc5\xabr\xc5\xb3 laivynuose torpediniai kateriai vadinami angl. motor torpedo boats (MTB). Antrojo pasaulinio karo metais JAV laivyne torpedinius katerius \xc5\xbeym\xc4\x97jo santrumpa PT (\xc5\xbeymi \xc5\xbeod\xc5\xbei\xc5\xb3 jungin\xc4\xaf angl. patrol, torpedo 'patrulinis, torpedinis'), Vokietijos laivyne jie buvo vadinami vok. S-Boote (i\xc5\xa1 Schnellboote 'greitasis kateris'), Italijos\xc2\xa0\xe2\x80\x93 it. Motoscafo Armato Silurante (MAS 'Motorin\xc4\x97s valtys ginkluotos torpedomis'). Rusi\xc5\xa1kas pavadinimas\xc2\xa0\xe2\x80\x93 rus. \xd1\x82\xd0\xbe\xd1\x80\xd0\xbf\xd0\xb5\xd0\xb4\xd0\xbd\xd1\x8b\xd0\xb9 \xd0\xba\xd0\xb0\xd1\x82\xd0\xb5\xd1\x80 'torpedinis kateris'.\n_START_SECTION_\nPirmasis pasaulinis karas\n_START_PARAGRAPH_\nPirmajame pasauliniame kare pirm\xc4\x85 kart\xc4\x85 torpediniai kateriai buvo buvo s\xc4\x97kmingai panaudoti 1917\xc2\xa0m. baland\xc5\xbeio 7 d. Tai buvo D. Britanijos firmos Thornycroft gamybos kateriai, kartais vadinti 40-ies p\xc4\x97d\xc5\xb3 kateriais (angl. 40-ft Coastal Motor Boat; 40-ft CMB) Keturi tokie kateriai Ostend\xc4\x97s rajone atakavo vokie\xc4\x8di\xc5\xb3 eskadrini\xc5\xb3 mininink\xc5\xb3 grup\xc4\x99 ir vien\xc4\x85 paskandino._NEWLINE_Tie patys 40 p\xc4\x97d\xc5\xb3 kateriai ir nauji 55 p\xc4\x97d\xc5\xb3 kateriai (angl. 55-ft CMB) 1919\xc2\xa0m. bir\xc5\xbeelio 17 d. buvo panaudoti prie\xc5\xa1 Taryb\xc5\xb3 Rusijos Baltijos laivyn\xc4\x85. Kron\xc5\xa1tato Did\xc5\xbeiajame reide buvo nuskandintas kreiseris \xe2\x80\x9eOlegas\xe2\x80\x9c._NEWLINE_Rugpj\xc5\xab\xc4\x8dio 18 d. Viduriniame uoste buvo nuskandintas senas kreiseris \xe2\x80\x9ePamiat Azova\xe2\x80\x9c (\xd0\x9f\xd0\xb0\xd0\xbc\xd1\x8f\xd1\x82\xd1\x8c \xd0\x90\xd0\xb7\xd0\xbe\xd0\xb2\xd0\xb0, Pirmojo pasaulinio karo metais buv\xc4\x99s povandenini\xc5\xb3 laiv\xc5\xb3 plaukiojan\xc4\x8dia baze), o linijinis laivas \xe2\x80\x9eAndrej Pervozvanyj\xe2\x80\x9c (\xd0\x90\xd0\xbd\xd0\xb4\xd1\x80\xd0\xb5\xd0\xb9 \xd0\x9f\xd0\xb5\xd1\x80\xd0\xb2\xd0\xbe\xd0\xb7\xd0\xb2\xd0\xb0\xd0\xbd\xd0\xbd\xd1\x8b\xd0\xb9) buvo pa\xc5\xbeeistas. Atakoje dalyvavo 7 torpediniai kateriai, tris j\xc5\xb3 nuskandino eskadrinio minininko \xe2\x80\x9eGavriil\xe2\x80\x9c (\xd0\x93\xd0\xb0\xd0\xb2\xd1\x80\xd0\xb8\xd0\xb8\xd0\xbb) ugnis._NEWLINE_S. Britanijos j\xc5\xabr\xc5\xb3 ministerija prane\xc5\xa1\xc4\x97, kad 1919\xc2\xa0m. rugpj\xc5\xab\xc4\x8dio 18 d., vykusio torpedini\xc5\xb3 kateri\xc5\xb3 antpuoli\xc5\xb3 metu buvo nuskandinti du linijiniai laivai (\xe2\x80\x9ePetropavlovsk\xe2\x80\x9c ir \xe2\x80\x9eAndrej Pervozvanyj\xe2\x80\x9c) ir minininkas, o vienas kreiseris apgadintas._NEWLINE_Eskadrinio minininko \xe2\x80\x9eGavriil\xe2\x80\x9c ugnis tada buvo artilerijos ugnies prie\xc5\xa1 torpedinius katerius rekordas (3 kateriai i\xc5\xa1 7). Brit\xc5\xb3 j\xc5\xabrininkai papuol\xc4\x97 \xc4\xaf nelaisv\xc4\x99.\n_START_SECTION_\nD. Britanija\n_START_PARAGRAPH_\nVosper kompanijos kateri\xc5\xb3 greitis buvo 37 mazgai, buvo ginkluoti dviem 533\xc2\xa0mm torped\xc5\xb3 aparatais ir 2-3 7,62-12,7\xc2\xa0mm kulkosvaid\xc5\xbeiais, gal\xc4\x97jo paimti iki 4 gilumini\xc5\xb3 bomb\xc5\xb3.\n_START_SECTION_\nVokietija\n_START_PARAGRAPH_\nS-26 torpedinio katerio savyb\xc4\x97s\xc2\xa0\xe2\x80\x93 vandentalpa 115 t., ilgis 34,95\xc2\xa0m, greitis iki 40 mazg\xc5\xb3, ginkluotas dviem 533\xc2\xa0mm torped\xc5\xb3 aparatais (su dviem atsargin\xc4\x97mis torpedomis) ir dviem 20\xc2\xa0mm automatin\xc4\x97mis zenitin\xc4\x97mis patrankomis.\n_START_SECTION_\nTSRS\n_START_PARAGRAPH_\nTorpedinio katerio G-5 vandentalpa 17 t, ilgis 20\xc2\xa0m, greitis vir\xc5\xa1 50 mazg\xc5\xb3, ginkluotas dviem 533\xc2\xa0mm kalibro torpedomis torped\xc5\xb3 aparatuose ir dviem 7,62 ar 12,7\xc2\xa0mm kulkosvaid\xc5\xbeiais.\n_START_SECTION_\nJAV\n_START_PARAGRAPH_\nPT-103 klas\xc4\x97s torpedinio katerio vandentalpa 50 t, ilgis 24\xc2\xa0m, greitis iki 45 mazg\xc5\xb3, ginkluotas keturiais 533\xc2\xa0mm torped\xc5\xb3 aparatais, 12,7\xc2\xa0mm kulkosvaid\xc5\xbeiais ir 40\xc2\xa0mm automatin\xc4\x97mis zenitin\xc4\x97mis patrankomis."